Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Siis LoveIsrael.org.
Baruch, ole hyvä.
En tiedä sinusta, mutta ainakin minua profetia innostaa ja rohkaisee.
Siitäkin huolimatta, että monet asiat profetiassa ovat hyvin järkyttäviä.
Profetiat puhuvat kovista ja vaikeista ajoista -
sekä tapahtumista, joita kukaan ei toivoisi.
Muista, mitä Messias Jeshua opetti Luukkaan evankeliumin luvussa 21.
Hän sanoi, että kun nämä vaikeat asiat alkavat tapahtua, -
nostakaa päänne.
Se tarkoittaa, että Jumala valmistautuu tunnustamaan kansansa.
Miten Hän aikoo tunnustaa meidät? Vapauttamalla meidät.
Hän sanoo: "nostakaa päänne, sillä teidän vapautuksenne on lähellä".
"Nostakaa päänne" ilmauksen voi ymmärtää kahdella tavalla.
Vaihtoehdot eivät ole toisiaan poissulkevia.
Jumala tulee tunnustamaan meidät, mutta "nostakaa päänne" -
on myös vakiintunut 'rohkaisua' merkitsevä ilmaus.
Se tarkoittaa, että kun Jumala tunnustaa meidät lopunaikoina, -
Hän osoittaa hyvin havainnollisesti, että olemme Hänen liittokansansa -
ja että Hän hakee meidät luokseen.
Eikö se olekin hyvin rohkaisevaa?
Kun nämä alkavat tapahtua, Hän sanoo, -
että Jumalan valtakunta lähestyy.
Valtakunta, jota kohtaan meillä tulisi olla palava into, -
jonka tulemisen todellisuudessa meidän tulisi elää, -
jota varten olemme eläneet, jota olemme toivoneet -
ja johon olemme uskoneet. Kun nämä vaikeat tapahtumat alkavat,
meidän tulisi rohkaistua, ja rohkaisun tulisi antaa meille voimaa kestää -
ja elää vanhurskaasti niinä päivinä.
Kun tämä on sanottu, ota esiin Raamattusi -
ja katso kanssani Danielin kirjan lukua 11.
Viime viikolla näimme, -
että tulee 'melech gibor', hyvin vahva kuningas.
Hän tulee hallitsemaan.
Nyt näemme tapahtumia, jotka tuovat hänet, -
tämän ainutlaatuisen kuninkaan, joka tekee mitä tahtoo.
Tuo ilmaus on hyvin merkittävä. Sellainen, joka tekee mitä tahtoo, -
on henkilö, jota ajavat eteenpäin saatanalliset kannustimet -
ja joka saa voimaa ja valaisua helvetistä lähtevästä eksytyksestä.
Ne, jotka tekevät sitä, mikä on oikein, -
eivät tee sitä, mitä itse tahtovat vaan sen, mikä on Jumalan tahto.
Muista, mitä Herra sanoi yönä ennen ristiinnaulitsemista.
Hän sanoi puutarhassa taivaalliselle Isälleen, -
ettei Hän tullut tekemään omaa tahtoaan.
Hän sanoi: "Ei kuitenkaan niinkuin minä tahdon vaan niinkuin Sinä."
Se on todellisen Kristuksen ja antikristuksen ero.
Todellinen Messias tekee Isänsä tahdon.
Hän elää uhrautuvaa elämää, kuuliaista elämää.
Mutta väärän messiaan kannustimena ovat hänen oman lihansa himot.
Hän on joku, jota saatana tulee käyttämään hyödykseen.
Viime viikon luennolla näimme hänestä esikuvan -
tässä väkevässä kuninkaassa, joka on rikas ja jolla on valtaa.
Hänen vaikutuksensa ulottuu kaikkialle maailmaan.
Nyt kun jatkamme siitä, mihin viimeksi jäimme, -
näemme tapahtumia, jotka nostavat hänet valtaan.
Täytyy jälleen muistaa eräs asia.
Kun Messias opetti lopunajoista, -
Hän sanoi, että tulee monia sotia.
Antikristus ei siis nouse valtaan yhtäkkisesti.
Hänen hallitsemansa valtakunnan täytyy syntyä ensin.
Tulee monta sotaa, jotta niin käy -
ja jotta hänestä tulee sen imperiumin johtaja.
Lopunajat, sodat ja konfliktit eivät ole niin siistejä, kun jotkut uskottelevat.
Jotkut esittävät lopunajat paketoituna pakettina.
Hyvin siistinä, selkeänä ja ytimekkäänä.
Profeetat eivät opeta niin. Emme tule näkemään sellaista.
Ei. Niin kuin Jeshua opetti, -
lopunajat ovat täynnä taisteluja, sotia ja konflikteja.
Maailma on oleva hyvin epävakaa.
Jatketaan siitä, mihin viime viikolla jäimme.
Katsotaan jaetta 5.
Edellä jakeessa 4 annetaan esikuva -
ainutlaatuisesta, voimakkaasta kuninkaasta, -
joka tekee mitä tahtoo.
Isossa osassa lukua 11 kuvaillaan konfliktia, -
konfliktia kahden kuninkaan välillä.
Pitäisi oikeastaan puhua kahdesta valtakunnasta.
Niillä tulee olemaan monta eri kuningasta ja johtajaa.
Ne näyttäytyvät, niin kuin tulevien viikkojen aikana näemme.
Luvussa esiintyy kaksi valtakuntaa, jotka sotivat keskenään jatkuvasti.
Siinä puhutaan Pohjoisen kuninkaasta ja Etelän kuninkaasta.
Meidän tulee nähdä tässä, -
että Israel on aivan näiden taistelujen ja konfliktien keskellä.
Näemme myöhemmin, miten Israel niiden keskellä vastaa.
Mutta aloitetaan. Katso Danielin luvun 11 jaetta 5.
Luemme: "Ja Etelän kuningas".
Muista. On oleva Etelän kuningas ja Pohjoisen kuningas.
"Ja Etelän kuningas on voimistuva -
sekä [...] hänen ruhtinaistaan". Tässä esiintyy sana 'sar'.
Se on monikossa. Sillä tarkoitetaan tärkeimpiä johtajia.
Nykyhepreassa sanaa 'sar' käytetään ministereistä.
Puhumme kuninkaan tärkeimmistä johtajista.
Alkuteksti vapaasti: "Ruhtinaistaan hän kasvaa vahvaksi -
ja hän pitää valtaa hallinnossa, -
ja hänen hallintonsa on voimallinen."
Käänsin sanan tässä 'voimalliseksi'. Heprean sana on itse asiassa 'rav'.
Se merkitsee 'suurta' tai 'runsasta'.
Jotain, mikä on paljon enemmän kuin normaali.
Valtakunta, jota hän tulee hallitsemaan, -
on oleva hyvin vahva.
Kenestä me puhumme? Katso vielä jaetta 5. Etelän kuninkaasta.
Hänen hallintonsa tulee olemaan erittäin vahva.
Seuraavaksi jae 6.
Näemme siinä merkittävän ilmauksen, joka esiintyy eri muodoissa toistuvasti.
Viime viikolla puhuin sanasta 'kets'.
'Kets' merkitsee: 'loppu'.
Ensisijaisesti puhumme nyt tämän maailmanajan lopusta.
Puhumme tämän maailman lopusta, -
jota seuraa siirtyminen Jumalan valtakuntaan.
Siksi uskon, että kun katsomme tekstiä ja sitä, -
miten teksti avautuu -
ja miten ilmaisua 'kets', 'loppu', käytetään eri yhteyksissä, -
uskon, että kaikki ne osoittavat vahvasti, -
että tarkastellessamme Dan. 11:tä meidän ei tule palata -
ajassa 2 200―2 400 vuotta taaksepäin ja keskittyä Aleksanteri Suureen -
ja tapahtumiin hänen kuolemansa jälkeen -
sekä viimein Antiokhos Epifanesiin, joka tuli ja hallitsi -
ja teki juutalaiskansalle suuria julmuuksia.
Ne toki ovat merkittäviä aikoja, -
ja ne esittelevät meille mallin ja kaavan, -
joka auttaa ymmärtämään tulevaisuutta.
Silti uskon merkkien tekstissä viittaavan siihen, -
että kaikkialla tässä katkelmassa kuvataan lopunaikojen tapahtumia.
Jae 6 sanoo: "U le kets shanim", "vuosien lopussa".
'Vuosi' voi tarkoittaa myös 'aikaa'.
Niinpä ajan lopussa, -
vuosien määrän lopussa, -
huomaa, mitä tapahtuu.
Tässä mainitaan Etelän kuningas, -
mutta katkelman painopiste, -
ja näemme sen lähiviikkoina.
Katkelman painopiste -
on Pohjoisen kuninkaassa.
Tiedämme muista profetioista, -
että antikristus johtaa -
lopunaikoina valtaisaa armeijaa.
Hän hyökkää Israeliin -
tarkoituksenaan tuhota Jerusalem -
ja nousta siellä valtaan.
Tiedämme, että hän tulee pohjoisesta.
Lopulta siis tämä kuningas, -
joka tekee mitä tahtoo, -
tämä kuningas, antikristus, -
on jollain lailla yhteydessä -
pohjoiseen, ei etelään.
Mitä tässä tapahtuu?
Etelän kuningas. Aloimme puhua hänestä jakeessa 5.
Hän tulee olemaan hyvin huolissaan Pohjoisen kuninkaan vallan kasvusta.
Uudelleen jae 6.
"Ja vuosien kuluttua".
Tässä kerrotaan, että muodostetaan valtioliitto.
Kirjaimellisesti sanotaan: "he tekevät keskenään liiton, -
ja Etelän kuninkaan tytär menee Pohjan kuninkaan tykö -
saadakseen aikaan sopimuksen."
Tätä harjoitettiin aika paljon.
Yritettiin vahvistaa rauha -
avioliittojen solmimisen avulla.
Ne olivat eräänlaisia sopimuksia.
Tehtiin sopimus, ja suvusta annettiin nainen -
joskus prinssille, toisinaan itse kuninkaalle.
Pyrkimys oli solmia rauha kahden perheen -
eli kahden valtakunnan välille.
Sitä näemme tässä. Näemme inhimillisen yrityksen -
saada aikaan rauha.
Tässä Etelän kuningas, niin vahva kuin onkin, -
tuntee epävarmuutta Pohjoisen kuninkaan vuoksi.
Vielä jae 6.
Tulee valtioliitto.
"Etelän kuninkaan tytär menee Pohjan kuninkaan tykö -
saadakseen aikaan sopimuksen."
Sitten sanotaan: "Ve lo tatsor", "Se ei pysäytä".
Se tarkoittaa, ettei se pysäytä kuninkaan voimaa -
ja tärkeä sana 'zeroa'.
Tässä yhteydessä se on sotilastermi, joka tarkoittaa fyysistä voimaa.
Se tarkoittaa myös 'armeijaa'.
Avioliiton avulla solmittu valtiosopimus ei estä kuninkaan voimaa ja armeijaa.
Sanotaan, etteivät kuningas ja hänen armeijansa pysähdy.
Jakeen 6 loppuosa [selittäen].
"Tytär annetaan alttiiksi eli hylätään.
Eikä vain hän, vaan myös ne, jotka toivat hänet Pohjoisen kuninkaalle, -
sekä jopa se, joka hänet synnytti, ja se, joka teki hänet vahvaksi silloin."
Viimeisen lauseen voi ymmärtää kahdella tavalla: -
ne, jotka tekivät hänet vahvaksi.
Toinen vaihtoehto on se, mikä selviää lopuksi:
kuningaskunta tehdään vahvaksi.
Se tarkoittaa, ettei tämä sopimus ja valtioliitto pysy, -
koska Pohjoisen kuningas ja kuningaskunta ovat hyvin vahvoja.
Hän ei tarvitse tätä avioliittoa ja sopimusta.
Hän kokee pärjäävänsä yksinkin.
Jae 7.
Jae 7 opettaa meille, että vaikka tytär hylättiin, -
myöhemmin tapahtuu jotain.
"Tyttären juurten vesoista nousee eräs -
Etelän kuninkaan tukikohtaan."
Eli tyttären jälkeläisistä -
nousee joku, 'netser'.
Se tarkoittaa vesaa tai versoa, -
joka nousee kannosta tai juuresta, kuten tässä.
Se kertoo, että Etelän imperiumi saa uuden johtajan.
Mitä hän tekee? "Hän tulee armeijan kanssa -
ja menee Pohjoisen kuninkaan linnoitukseen -
ja hän tekee."
Heprean ilmaus "asa" merkitsee: "hän tekee", -
mutta tässä luvussa ja asiayhteydessä sana "asa" -
tarkoittaa 'sotimista'.
Hän aikoo taistella. Hän aloittaa konfliktin.
Hän aikoo siis sotia heitä vastaan ja hän vahvistuu.
Näemme siis muutoksen.
Aiemmin Pohjoisen kuningas oli se, jolla näytti olevan kaikki valta -
jopa niin, että hän torjui valtioliiton, -
sopimuksen, naimakaupan, avioliiton.
Nyt tämän tyttären jälkeläinen -
on noussut valtaistuimelle Etelässä.
Hän on lähtenyt sotaan, ja hän on hyvin vahva.
Lyhyesti sanottuna hän on kukistanut Pohjoisen kuninkaan.
Jae 8.
"Myöskin heidän jumalansa [epäjumalansa] -
ja valetut kuvansa -
ja kallisarvoiset astiansa, hopeat ja kullat -
hän vie saaliinansa Egyptiin".
Kun puhutaan Etelästä, -
tarkoitetaan usein Egyptiä.
Jotkut tutkijat viittaavat siihen, että Egyptillä tarkoitetaan Pohjois-Afrikkaa.
Sillä ei tarkoiteta nykyistä Egyptiä niillä rajoilla, jotka sillä on, -
vaan Pohjois-Afrikkaa. Isoa osaa Afrikasta, jotkut tutkijat sanoisivat.
Se johtuu siitä, että Egyptin imperiumi hallitsi näitä alueita muinoin.
Se on siis hyvin merkittävä tieto.
Sanotaan, että hän vie nämä esineet saaliinaan Egyptiin.
Luemme: "Ve hu shanim ja'amod mimelech hasafon".
Käännettynä: "hän vuosia pysyy enemmän kuin [Pohjoisen] kuningas".
Tämä johtaja pysyy siis kauemmin, -
tämä johtaja Etelästä pysyy kauemmin -
kuin Pohjoisen kuningas.
Näemme jälleen, että Etelän kuningas -
on tällä kerralla voimakkaampi.
Seuraavaksi jae 9.
Näemme tässä yhä uudelleen konfliktin -
näiden kahden valtakunnan välillä.
Raamatussa niitä kutsutaan Pohjoisen ja Etelän kuningaskunniksi.
Aluksi Pohjoinen oli vahvempi, -
mutta nyt uuden sukupolven aikana tilanne on päinvastainen.
Etelän kuningas on vahvempi. Mutta huomaa, mitä tapahtuu. Jae 9.
"Hän tulee". Kuka hän on?
Asiayhteydestä voi päätellä, että hän on Pohjoisen kuningas.
"Pohjoisen kuningas tulee Etelän kuningaskuntaan tai kuninkaan luo."
Uusi konflikti jälleen kerran.
"Ja hän palaa omaan maahansa."
Se tarkoittaa, että hän tulee, käy taistelun, menestyy -
ja palaa omaan maahansa voittajana. Jae 10.
Mitä tapahtuu? Tästä käy ilmi, että pojat, -
Pohjoisen pojat nostattavat -
ja kokoavat suuren sotilasjoukon.
He tulevat ja kulkevat yli.
Tämä sana tarkoittaa ylivirtausta.
Sana muistuttaa tulvaa.
Hepreassa on kaksi 'tulvaa' merkitsevää sanaa.
Yksi on 'mabul' kuten ilmauksessa 'Nooan tulva'.
'Mabul' tarkoittaa sitä, että vesi nousee.
Tässä sana on pikemminkin heprean termi 'shitafon'.
Se on hyökytulva, jossa vesi syöksyy eteenpäin, -
niin kuin silloin, kun pato murtuu ja vesi vain vyöryy, tai tsunami.
Niin tätä armeijaa kuvataan. Luetaan uudelleen.
Ja hänen poikansa kuohuttavat eli nostavat konfliktin.
He kokoavat suuren sotilasjoukon.
Hän syöksyy nopeasti.
Hän kulkee yli.
Näemme, että hän palaa -
mutta hän silti kuohuttaa eli taistelee linnakkeeseen asti.
Mikä se on? Etelän kuninkaan linnake.
Tässä seuraavassa sukupolvessa -
Pohjoisen kuningas nousee jälleen johtajan asemaan.
Katsopa jaetta 11. Valtasuhteet vaihtelevat. Jae 11.
"Ja Etelän kuningas tulee vihaiseksi."
Sanasta 'viha' olemme lukeneet jo luvussa 8.
Se tarkoittaa erittäin voimakasta vihaa.
"Etelän kuningas on raivoissaan.
Hän lähtee ulos ja taistelee häntä eli Pohjoisen kuningasta vastaan.
Mutta luemme, että Pohjoisen kuningas -
nostaa suuren joukon.
Se tarkoittaa, että kun Etelän kuningas saapuu, -
Pohjoisen kuningas on valmis.
Hän nostaa suuren joukon.
Mutta huomaa.
Tämä suuri joukko annetaan hänen käsiinsä eli Etelän kuninkaan käsiin.
Valta on jälleen kerran Etelän kuninkaalla.
Katsopa jaetta 12.
Tästä selviää, että hän eli Etelän kuningas -
nostaa väkijoukon eli sysää sen syrjään.
Silloin hänen sydämensä kohoaa eli tulee vahvaksi.
Hän kaataa monia suuria joukkoja, -
mutta hän ei ole oleva vahva.
Vaikka hän on voittoisa, hänen voittonsa -
ei tee hänestä vahvaa pitkäksi aikaa.
Jälleen kerran näemme, että Pohjoisen kuningas nousee.
Miksi sanon niin? Katsopa jaetta 13.
"Ja Pohjoisen kuningas palaa.
Myös hän nostattaa eli vahvistaa suuren joukon, -
suuremman kuin ensimmäisellä kerralla.
Katso sitten jakeen 13 keskiosaa.
Siinä on hyvin tärkeä sana.
Muistatko, että jakeessa 6 sanottiin: "le kets shanim", -
"vuosien" tai "ajan lopussa"?
Tässä on toinen ilmaus.
Tässä sanotaan: "U le kets ha'itim shanim".
Se tarkoittaa: "aikojen ja vuosien lopulla".
Tämä ilmaisu tuo meidät siihen johtopäätökseen, -
että me todellakin puhumme lopunajoista.
Mitä tapahtuu? Jatketaan jaetta 13 eteenpäin.
"Hän eli Pohjoisen kuningas tulee varmasti -
suuren armeijan kanssa, -
ja hänellä on mukanaan suuri, runsas varustus."
Hän haluaa siis sotia jälleen kerran -
Etelän kuningasta vastaan.
Tästä meidän tulisi päätellä näin.
Jos todella puhumme lopunajoista, -
näemme tarkalleen sen, mitä Jeshua opetti: -
että viimeisinä aikoina on taisteluja, sotia ja konflikteja.
Valtakunta nousee valtakuntaa vastaan, -
kansakunta kansakuntaa vastaan.
Sitä tämä kuvaa meille.
Teksti ei välttämättä sovi siihen, -
mitä historioitsijat haluavat meidän ymmärtävän tästä.
Se osuu täydellisesti yksiin Jeshuan profetian kanssa.
Se täyttää kaikki Hänen kertomansa merkit Öljymäen profetiassa -
luvuissa Matteus 24, Markus 13 ja Luukas 21.
Se käy yksiin myös profeettojen kanssa. He opettivat samoin, -
että lopunaikoina tulee lukuisia taisteluja ja konflikteja -
ja että Israel jää niiden jalkoihin.
Jatketaan eteenpäin jakeeseen 14.
"Niinä aikoina". Minä aikoina? Meidän palata jakeeseen 13, -
jossa sanotaan: "aikojen ja vuosien lopulla".
Tässäkin ilmaistaan jälleen kerran tarkasti, -
että puhumme aikojen ja vuosien lopussa, -
viimeisestä ajanjaksosta, lopunajoista. Vielä jae 14.
"Niinä aikoina monet nousevat", ja tässä on tärkeä totuus.
"Monet nousevat 'al melech ha nagev'."
"Monet nousevat", ja sana on 'al'.
Se voi tarkoittaa "jotakin koskevaa", "suhteessa johonkin".
Jotkut sanovat: "vastaan", toisissa käännöksissä se on: "kanssa".
Sanasta tässä ei ole varmuutta. Asiayhteyden perusteella uskon, -
että se ei ole "Etelän kuningasta vastaan" -
vaan "suhteessa Etelän kuninkaaseen".
Tosiasiassa Pohjoisen kuningas on se, -
josta lopulta tulee ongelma. Näemme sen vielä.
Sieltä antikristus tulee.
On siis oleva monia, jotka seisovat Etelän kuninkaan kanssa.
Katsopa jakeen 14 loppuosaa.
"Ja pojat tai lapset..."
Joissakin käännöksissä lukee "ryöstäjät".
Se tarkoittaa 'ryntäämistä'. Jos joku ryntää jonnekin, hän voi olla ryöstäjä.
Sana tässä tarkoittaa kirjaimellisesti niitä, jotka ryntäävät -
eli rikkovat Jumalan lakia.
Niitä, jotka eivät ole kuuliaisia.
He ovat rikkojia kansastasi.
Huomaamme, että he yrittävät -
kukistaa Pohjoisen kuninkaan.
Huomaatte, että osa on juutalaisia.
He liittyvät Etelän kuninkaaseen.
Huomaa, mikä on tarkoitus: -
"jotta näky kävisi toteen".
Mikä näky?
Näky, josta puhuimme: -
Israelin kuningaskunnan perustaminen
He uskoivat saavansa apua Etelästä.
Näemme Raamatussa yhä uudelleen,-
miten Israel -
turvallisuuden ja uskon puutteessa -
yrittää palata Egyptiin, -
liittoutua Egyptin kanssa -
ja hakea turvaa Egyptistä.
Niin se tekee -
saadakseen kuningaskuntansa.
Me tiedämme, -
ettei Jumalan valtakuntaa perusteta -
Egyptin avun ansiosta.
Ei. Sen tuo Jumala.
Kansan, ja puhun Israelin lapsista, -
pitää oppia luottamaan Jumalaan, -
turvautumaan Häneen, -
ei sotilasliittoihin tai Egyptiin.
Se on sanoma tässä.
Ikävä kyllä sama, -
mikä tapahtui aiemmin Israelin historiassa, -
kun he lähtivät Egyptistä ja sen jälkeen -
he etsivät jatkuvasti apua Egyptistä eivätkä Jumalalta. Teksti kertoo, -
että Israelin pitää turvata Jumalaan, ei keneenkään muuhun.
Se on sanoma meille kaikille.
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan. Shalom Israelista!
Suomennos: Marianne Tenetz